తిప్ర మోత పార్టీ

తిప్ర మోత పార్టీ భారతదేశంలోని త్రిపుర రాష్ట్రంలోని ప్రాంతీయ రాజకీయ పార్టీ, ఇది అంతకుముందు త్రిపురలో ఒక సామాజిక సంస్థ. ఈ పార్టీని 5 ఫిబ్రవరి 2021న రాజ కుటుంబానికి చెందిన ప్రద్యోత్ కిశోర్ మాణిక్య దెబ్బర్మ స్థాపించాడు.  

ప్రద్యోత్‌ విక్రమ్‌ మాణిక్య దేవ్‌ 2021లో తిప్ర మోతా పార్టీని స్థాపించక ముందు త్రిపుర ప్రదేశ్‌ కాంగ్రెస్‌ కమిటీ అధ్యక్షుడిగా పని చేసి, ఆ తర్వాత కాంగ్రెస్ పార్టీతో విభేదించి గ్రేటర్‌ తిప్రల్యాండ్‌ సాధన కోసం సొంత పార్టీని స్థాపించి 2023 అసెంబ్లీ ఎన్నికల్లో తిప్ర మోత పార్టీ 13 స్థానాల్లో విజయం సాధించి ప్రధాన ప్రతిపక్షంగా నిలిచింది. 
పార్టీ స్థాపన
ప్రద్యోత్ బిక్రమ్ మాణిక్య దేబ్ బర్మా త్రిపుర ప్రదేశ్ కాంగ్రెస్ కమిటీ అధ్యక్షుడిగా 25 ఫిబ్రవరి 2019న నియమితులయ్యాడు. ఆ తరువాత 'అవినీతిపరులకు' పార్టీలో చోటు కల్పించాలని కాంగ్రెస్ హైకమాండ్ తనపై ఒత్తిడి తెచ్చిందని ఆరోపిస్తూ కొన్ని నెలల్లో ప్రదేశ్ కాంగ్రెస్ అధ్యక్ష పదవికి రాజీనామా చేసి,  మూడు నెలల తర్వాత స్థానిక ప్రజల హక్కుల కోసం పని చేయడానికి ఒక సామాజిక సంస్థను ఏర్పాటు చేశాడు. 

ప్రద్యోత్ బిక్రమ్ మాణిక్య దేబ్ బర్మా 5 ఫిబ్రవరి 2021న తన సంస్థను రాజకీయ పార్టీగా మారిందని, 2021 త్రిపుర ట్రైబల్ ఏరియాస్ అటానమస్ డిస్ట్రిక్ట్ కౌన్సిల్ ఎన్నికల్లో పోటీ చేస్తుందని ప్రకటించాడు.  ఇండిజినస్ నేషనలిస్ట్ పార్టీ ఆఫ్ ట్విప్రా (INPT) , టిప్రాలాండ్ స్టేట్ పార్టీ (TSP), ఇండిజినస్ పీపుల్స్ ఫ్రంట్ ఆఫ్ త్రిపుర (IPFT) 2021లో తిప్ర మోత పార్టీలో విలీనమయ్యాయి.

ఎన్నికల చరిత్ర
తిప్ర మోత పార్టీ 2021లో ట్రైబల్ ఏరియాస్ అటానమస్ డిస్ట్రిక్ట్ కౌన్సిల్ ఎన్నికలలో తన  మిత్రపక్షమైన ఇండిజినస్ నేషనలిస్ట్ పార్టీ ఆఫ్ ట్విప్రా (INPT) తో పోటీ చేసి కలిసి 28 స్థానాలకుగాను 18 స్థానాలు గెలిచింది. తిప్ర 16 సీట్లు గెలుచుకోగా, ఇండిజినస్ నేషనలిస్ట్ పార్టీ ఆఫ్ ట్విప్రా 2 సీట్లు గెలుచుకుంది. లెఫ్ట్ ఫ్రంట్ 15 ఏళ్ల పాలనను ముగించడమే కాకుండా జాతీయ పార్టీతో పొత్తు లేకుండా కౌన్సిల్‌లో అధికారంలోకి వచ్చిన ఏకైక ప్రాంతీయ పార్టీగా అవతరించింది. 

60 సీట్లున్న త్రిపుర శాసనసభలో 2023లో ఎన్నికలలో తిప్ర మోత 42 మంది అభ్యర్థులను పోటీలో నిలవగా తిప్ర మోత పార్టీ 13 స్థానాల్లో విజయం సాధించి ప్రధాన ప్రతిపక్షంగా నిలిచింది.

 శాసన సభ ఎన్నికలు 
ఎన్నికల సంవత్సరంమొత్తం ఓట్లుమొత్తం ఓట్లలో %సీట్లు పోటీ పడ్డాయిసీట్లు గెలుచుకున్నారుసీట్లలో +/-ఓట్ షేర్‌లో +/-పక్కన కూర్చున్నాడుత్రిపుర శాసనసభ2023498,18219.694213 - -లెఫ్ట్ కూటమి
(ప్రధాన ప్రతిపక్షం)

మూలాలు

వర్గం:త్రిపురలోని రాజకీయ పార్టీలు